यसबाहेक स्मृतिशास्त्रमा समेत महर्षि बुधको उत्तिकै दखल रहेको पाइन्छ । यस सम्बन्धमा बुधस्मृति नामक उनको छुट्टै ग्रन्थ भेटिएको छ । करिब ४० वटा सूत्र रहेको यो गन्थ कलेवरको हिसाबले जति सानो देखिएको छ महìवको हिसाबले त्यति नै ठूलो पाइएको छ । वेद, वेदाङ्ग, धर्म, दर्शन, श्रौत्रसूत्र, गृहसूत्र, धर्मसूत्र र राजधर्मशास्त्र आदि यावत पक्षको सूत्रात्मकरूपमा विवेचन भएको यस ग्रन्थमा विवाह, व्रतबन्ध आदि संस्कार र यज्ञ अनुष्ठान आदि संस्कृतिगत विधालाई सम्यक चर्चा गर्ने प्रयास भएको छ । उनले यज्ञ अनुष्ठानमा विशेष गरी द्रव्यशुद्धिमा जोड दिएका छन् । उनकाअनुसार वैदिक यज्ञ अनुष्ठान भनेका त्यस्ता कार्य हुन्, जसले यजमानलाई धर्म, अर्थ, काम र मोक्ष चारै किसिमको पुरुषार्थ सिद्ध गराउन सक्छ तर यज्ञ भनेर मात्र हुँदैन । यसका लागि स्थान, साधन, सामग्री, मन्त्र, भाव, मन र वचन शुद्धिमा निकै सशर्त हुनुपर्छ । अन्यथा यज्ञ अनुष्ठान साधन र समय वरवादीको स्रोतबाहेक केही हुने छैनन् ।
